

**ООУ „КУЗМАН ЈОСИФОВСКИ – ПИТУ“**

**КИСЕЛА ВОДА СКОПЈЕ**

**Кодекс за однесување во ООУ „Кузман Јосифовски – Питу“**

Во Кодексот за однесување се вклучени правила на однесување во училиштето кои се задолжителни за сите вработени, ученици и родители во ООУ„Кузман Јосифовски – Питу“. Сите треба да се придржуваат кон овие одредби.

Кодекс за однесување на учениците

Ученикот е должен:

* Редовно да ја посетува наставата и да биде вклучен во наставниот процес.
* Да не носи вредни предмети (накит, поголема сума на пари) кои при губење, училиштето не носи одговорност.
* Да го чека наставникот на своето место во училницата.
* Да се однесува пристојно и со почит кон воспитно – образовниот, административниот и помошниот персонал во училиштето.
* Да го чува училишниот инвентар, наставните средства и материјали.
* Да одржува ред во училиштето и да не пречи во реализација на наставата.
* Да биде дисциплиниран и работно ангажиран за време на наставата.
* Да има пристоен однос и комуникација како и почит спрема другите ученици.
* Да ги информира училишните служби за проблемите со кои се соочува.
* Да ги извршува училишните обврски на време.
* Да се грижи за хигиената во училиштето.
* Да пријави оштетување на имотот и инвентарот во училиштето.
* Да се однесува совесно и коректно.
* Да има слобода во изразувањето без притоа да ја повреди личноста на наставникот и своите соученици.
* Да пријави инциденти или насилства до вработените лица во училиштето.
* Да ја почитува приватната сопственост и сопственоста на другите (не краде и не поседува туѓи предмети).
* Да ја носи униформата дадена од училиштето и да се грижи за истата.
* Секој ученик има право да побара помош од директорот, одделенските раководители, стручните соработници и одделенските и предметните наставници.
* Секој ученик има право на еднаков третман од страна на наставникот во однос на предавањето и оценувањето.
* Помеѓу учениците не смее да има било каква дискриминација.
* На учениците им е забрането да користат мобилен телефон за време на наставата.
* Се забранува фрлање отпадоци во работните простории, ходниците и училишниот двор - истите треба да се фрлат во корпи за отпадоци.
* Ученикот не смее без одобрение да го напушти часот и да се задржува во санитарните простории и по ходниците.
* Самоволното напуштање на часот пред и за време на настава од страна на ученикот се смета за прекршок и за тоа покрај неоправдан изостанок се изрекува и соодветна педагошка мерка.
* Ученикот не смее да врши психичко, физичко и вербално насилство и малтретирање врз останатите ученици и вработените во училиштето. За секое насилно однесување се изрекува соодветна педагошка мерка.
* Ученикот не смее да поседува предмети и супстанци со кои може да ја загрози личната безбедност како и безбедноста на другите. Се забранува внесување на запалливи и експлозивни направи и средства како и ладно и огнено оружје. На учениците им е забрането внесување на алкохол, цигари и дрога во просториите на училиштето и нивна конзумација.
* Предвидените одредби се однесуваат и при реализација на воннаставните активности (посети, екскурзии, настава во природа, набљудувања).

Кодекс за однесување на родителите

Родителот/старателот е должен:

* Да се грижи неговото дете редовно и навремено да ја посетува наставата.
* Редовно да се информира за успехот, напредокот и поведението на своето дете.
* Да ги чита известувањата на училишната огласна табла и веб страната на училиштето за да биде во тек со новите информации.
* Задолжително да присуствува на родителските средби.
* Да се грижи за состојбата и хигиената на униформите дадени од страна на училиштето
* Да доаѓа во договорен термин за средба со одделенски раководител, предметен наставник, педагошко – психолошка служба или директор.
* Да соработува со педагошко – психолошка служба особено во случај на конфликт и преземање на педагошки мерки.
* Да соработува со училиштето (пополнува прашалници, анкети).
* Да соработува со наставниците на правилен начин.
* Да се однесува со почит и коректност со наставниците, вработените, учениците и останатите родители.
* Активно да учествува во Советот на родители и Училишниот одбор.
* Да се легитимира на влезот на училиштето.
* Навремено да ги оправда отсуствата на часовите за своето дете.

Кодекс за вработените во училиштето

Во училиштето не треба да постои дискриминација по однос на: пол, возраст, раса, етничка припадност, националност, религија, политичко убедување, ментална и/или телесна попреченост, семејна или брачна состојба, сексуална ориентација, социјален статус и имотна и општествена положба.

Во училиштето не се толерира било која форма на насилно однесување, малтретирање и казнување (физичко, психичко, вербално и емоционално насилство).

Вработените во училиштето се должни:

* Да го почитуваат работното време и навреме да доаѓаат на работа.
* Да го почитуваат Куќниот ред на училиштето и да се придружуваат кон неговите одредби.
* Да го почитуват времетраењето на паузата.
* Да го чуваат имотот и средствата за работа.
* Совесно да ги извршуваат своите работни задачи и обврски.
* Да ги почитуваат останатите вработени во училиштето.
* Да остваруваат коректна комуникација и со останатите вработени и недоразбирањата да се разрешуваат на конструктивен начин.
* Да ги почитуваат сите ученици и да не дискриминираат.
* Да се однесуваат професионално, чесно и непристрасно.

Кодекс за наставниците и стручните соработници

Наставникот е должен:

* Редовно да одржува настава според планираниот распоред.
* Навремено да го започне и евидентира часот.
* Да ги евидентира отсутните ученици на почетокот на часот.
* Да го почитува времетраењето на часот.
* Да ги евидентира часовите во педагошката евиденција и електронскиот дневник.
* Реално да го оценува знаењето на учениците.

Наставникот и стручниот соработник е должен:

* Квалитетно да ги извршува своите обврски.
* Професионално да се усовршува.
* Редовно да присуствува на Советите и тимските состаноци во училиштето.
* Да креира пријатна работна атмосфера и позитивна емоционална клима во училиштето.
* Да внимава на својот говор, кој треба да биде литературен и јасен.
* Да ги почитува и соработува со своите колеги.
* Да ја почитува личноста на ученикот.
* Да ја почитува различноста на учениците и да не дискриминира.
* Да комуницира со родителите и редовно да ги информира за успехот и поведението на учениците.
* Да им помага на учениците преку разни активности.
* Да настојува учениците да се однесуваат пристојно и дисциплинирано во училиштето и надвор од него.
* Да гради односи на меѓусебно разбирање, почитување и соработка со учениците и останатите вработени.
* Да ги ангажира сите ученици во согласност со нивните психофизички карактеристики, способности и капацитети.
* Да ги почитува пропишаните стандарди за професионално однесување на наставниците и стручните соработници во основните и средните училишта усвоени од МОН.

Директор

Андреја Стојанов